cyanic-selkie/wikianc huggingface dataset:
You Got Me Rocking
Songen vart skriven tidleg i 1993 som ein bluessong. Songen vart etter kvart endra til ein meir streit rockesong i same gate som «Start Me Up».
Sainte-Chapelle
Bakgrunnsstoff
Sainte-Chapelle; Centre des monuments nationaux
You Got Me Rocking
''I was a hooker losing her looks; I was a writer can't write another book; I was all dried up dying to get wet; I was a tycoon drowning in debt''.
Innspelinga av «You Got Me Rocking» varte sommaren 1993, og fram til tidleg på vinteren året etter. Songen vart gjeven ut som singel i Storbritannia i september 1994, der han nådde 23. plass.
Josef Stalin
Josef Vissarionovitsj Stalin var den fyrste generalsekretæren i det sovjetiske kommunistpartiet. Etter Vladimir Lenin døydde, fekk Stalin gradvis meir og meir makt i Sovjetunionen, og var reelt sett øvste leiar i landet frå midten av 1920-åra fram til han døydde. Stalin er kjend som ein av dei mest omsynslause kommunistiske diktatorane i historia.
Pseudonymet Stalin (russisk Сталин) tyder stålmannen.
Bakgrunn
Stalin vart fødd i Gori i Det russiske imperiet (no Georgia) der han voks opp i fattige kår. Han fekk utdanninga si på eit presteseminar i Tbilisi, på mange måtar tilsvarande katedralskular i vest. Berre eit fåtal gjekk der, han ville verta prest. Medan han studerte, var han med i ulovleg politisk arbeid. Han blei utvist frå skulen i 1899 sidan han ikkje møtte fram ved eksamen i eit teologisk emne.
Med ei dekkstilling på det astronomiske/fysiske observatoriet i Tbilisi byrja han aktiv revolusjonær verksemd, med studiesirklar i marxisme, med utgjeving av illegale aviser, organisering av demonstrasjonar og streikar, organisering av paramilitære og pengesamling gjennom bankran, kidnappingar og utpressing. Saman med Kliment Vorosjilov gjennomførte han ein vellukka streik blant oljearbeidarane i Baku i 1908, som førte til den første kollektivavtalen i russisk arbeidarhistorie.
Sommaren 1906 gifta Stalin seg med Ekaterina Svanidze, som seinare fødde det første barnet hans, Jakov. Stalin forlét partiet for ei stund fordi det la ned forbod mot bankran. Han stod bak eit stort pengetransportran som førte til at 40 menneske omkom.
Til makta
Stalin var medlem av det sosialdemokratiske partiet frå 1899, og etter splittinga i partiet blei han med bolsjevikane. Trass i politiforfylging lukkast han å delta på partikongressen i Tammerfors/Tampere (1905), Stockholm (1906) og London (1907). Han blei vald inn i sentralkomitéen i 1912 og stod for partiorganet Pravda. Saman med Molotov leidde han eksekutivkomitéen i Bolsjevikpartiet i Petrograd frå mars 1917 til Lenin og andre framståande emigrantleiarar var på plass i hovudstaden. Etter revolusjonen blei Stalin kommissær (minister) for nasjonalitetsspørsmål i regjeringa, under borgarkrigen vart han stendig send ut for å rydda opp og leia krigføringa i akutte situasjonar. Særskilt prekær var stoda i Volgabyen Tsaritsin. Kornforsyningane kom ikkje fram til Moskva og Petrograd, det var fraternisering og korrupsjon mellom ulike grupperingar frå kvite til raude. Stalin som kom til Tsaritsin, 6. juni 1918, gjekk hardt til verks, dei kvite vart tukta, og kornforsyningane kom fram. Byen fekk seinare namnet Stalingrad. Stalin var loyal mot Lenin som han hadde stor beundring for. Etter at polakkane (Pilsudski) hadde byrja åtakskrig mot Sovjetstaten i 1920 og sovjetarane hadde slått dei tilbake, ville Lenin halda fram mot Warszawa for å ha ei bru til rådsrepublikkane som hadde dukka opp i Tyskland etter det tyske nederlaget. Stalin rådde frå dette av di som han sa, det er skilnad på å slåst mot polakkar i Russland og mot polakkar på deira eiga jord. Stalin bøygde seg for Lenins vilje og røysta for, men det gjekk som han trudde, dei makta ikkje ta Warszawa. I 1922 vart Stalin vald til generalsekretær i kommunistpartiet. Denne posisjonen bygde han ut til ei sentral maktstilling og knytte til seg folk av den yngre garde som ikkje hadde hatt samband med emigrantmiljøet. Etter at Lenin vart arbeidsudugande (han var bl.a. svekka etter eit attentat, 30.8. 1918) fekk Stalin meir og meir kontroll over parti og land. I førstninga manøvrerte han varleg mellom høgre- og venstregrupperingar og synte stor evne til å spela dei ut mot kvarandre. Samstundes hadde han klare planar for oppbygginga av Sovjetstaten; anten måtte ein innhenta Vesten på ti år eller så ville Sovjetunionen gå under. Ei omfattande industrialisering vart sett i gang, ressursane måtte i stor mon hentast i jordbruket slik at kollektiviseringa der gjekk føre seg den første tida utan mange materielle incitament og med sterk motstand frå mange sjølveigande bønder (kulakkar), men etter kvart med utbygginga av sovkhos og ikkje berre kolkhos, vart målet om å gjera bonden til industriarbeidarens likemann i stor mon nådd. På den 15. partikongressen i desember 1927 var retningslinene for den første femårsplanen trekte opp. Femårsplanar kom til å verta kjenneteiknet for oppbygginga av Sovjetunionen.
Utreinskingar
1. desember 1934 vart Sergej Kirov som var blitt send til Leningrad for å rydda opp i tilhøve i partiet der, myrda av eit partimedlem. Stalin innleidde ei rad rettssaker med etterfylgjande dødsdomar mot dei som kunne mistenkast for å sabotera, konspirera, samarbeida med utanlandske agentar, stå i samband med den landsforviste Trotskij osb. Eit angivarsystem breidde seg over landet, og politiet såg det som si oppgåve å gå grundig gjennom alle sakene. I fleire tilfelle var det dissens mellom tre domarar, men det var nok at to av dei var for dødsdom til at denne kunne eksekverast. Nordahl Grieg sin roman Ung må verden ennu være gjev eit levande bilete av Sovjetunionen og stemninga på den tida.
Tinariwen
Tinariwen (tamasheq: «aude landskap») er ei musikkgruppe som kjem frå Tessalit i fjellområdet Adrar des Iforas nord-aust i Mali.
Josef Stalin
Krigen
Stalin hadde så langt det var råd freista å halda landet utanfor krig med Tyskland, men var klar over at nazistane hadde på programmet å gå mot aust og bolsjevismen. Landet vart førebudd på eit oppgjer, men det tyske åtaket kom tidlegare enn Stalin hadde rekna med, og krigen førte til store lidingar for sovjetfolket. Under andre verdskrigen viste det seg at trass i utreinskingar i offiserskorpset hadde Sovjetunionen likevel blitt styrkt som militærmakt, og landet stod sentralt i sigeren over Hitler-Tyskland på det europeiske kontinentet. Sovjetarane var alt rykt inn i Polen då britar og USA-styrkar invaderte Normandie. Men tapa var store både i menneskeliv og materielt. Ein reknar med at minst 25 millionar sovjetiske statsborgarar mista livet under andre verdskrigen. Særleg viktig var forsvaret av Leningrad, som frå 21.8.41 var isolert i 18 månader pga av tysk kringsetting, og kampane om Stalingrad frå august 1942 til 2.2. 1943. Stalin hadde enorm prestisje etter sigeren i 1945, og kommunistpartia hadde stor framgang også i Vest-Europa. Sovjetarane hadde militær kontroll over Aust-Europa, men sjølv var Sovjetsamveldet eit blodtappa land som for ein stor del var ein ruin vest for Ural. Etter krigen heldt Stalin seg strengt til avtalane med Churchill og Roosevelt, som i praksis tydde ei oppdeling i interessesfærer, sovjetstyrkane vart trekte ut av Noreg, Finland, Iran og Austerrike, og sovjetarane intervenerte ikkje til støtte for dei greske partisanane i Hellas som slost mot britar og amerikanarar, men i Aust-Europa fekk sovjet-tru kommunistparti makta og freista å byggja kommunistiske samfunn med Sovjetunionen som modell. I førstninga gjekk dette lett av di andre grupperingar hadde blamert seg kraftig ved å vera tyskvenlege i minsto under første delen av krigen. Fasciststrøymingane hadde vore sterke i Ungarn, Romania, Bulgaria, Kroatia osb. Men etter kvart kom Sovjetblokka i bakleksa når det galdt velstandsutvikling for mellomklassesjiktet og produksjon av forbruksgode av god kvalitet.
Tinariwen
Musikken deira, som er blitt kalla «tuaregblues» og «tuaregrock», er ein syntese av blues, rock og tradisjonell tuaregmusikk basert på elektriske gitarar. Dei to leiarane for gruppa er Ibrahim ag Alhahib og Abdallah ag Alhousseyni.
Historie
Gruppa blei skipa i 1982 og spelte ei viktig rolle under tuaregopprøret i 1990-åra ved å spreie bodskap om håp og motstand til stammefrendane sine. Etter fredsslutninga i 1996 har dei vigd seg til å utbreie tuaregkulturen med songar som handlar om både kjærleiken til ørkenen og lidingane til folket.
Tinariwen hadde spelt inn ei rekkje kassettar som sirkulerte i Sahara, då dei spelte inn sin første CD, The Radio Tisdas Sessions, i 2000, men det var med Ammassakoul i 2004 at dei fekk sitt internasjonale gjennombrot. Etter denne plata turnerte gruppa i Europa og USA og blei sett på som ambassadørar for tuaregane over heile verda. I 2007 gav dei ut sin tredje CD, Aman iman, som blei ein enda større suksess enn dei to første.
Den franske filmskaparen Jérémie Reichenbach har laga ein dokumentarfilm, Teshumara, les guitares de la rébellion touareg / The Guitars of the Touareg Rebellion, der han knyter tilblivinga av gruppa til tuaregfolkets omflakking og eksil som følgje av oppstanden i 1990-åra og den brutale undertrykkinga til den maliske staten på denne tida. Filmen fekk prisen for beste musikkdokumentar frå Société des auteurs, compositeurs et éditeurs de musique, SACEM i 2006.
Tinariwen spelte på Øya-festivalen i Oslo i august 2007.
Den nordlege store sletta
Den nordlege store sletta (ungarsk Észak-Alföld) er ein region i Ungarn. Han inneheld fylka Hajdú-Bihar, Jász-Nagykun-Szolnok, and Szabolcs-Szatmár-Bereg og utgjer ein del av Den store ungarske sletta.
Hryhorivskyestuaret
Hryhorivskyestuaret eller Vesle Adzjalykestuaret (ukrainsk Григорівський лиман, Малий Аджалицький лиман, russisk Григорьевский лиман, Малый Аджалыцкий лиман, tyrkisk Küçük Adcalik liman) er eit brakkvassområde sør i Ukraina, 30 km norduast for Odessa. På venstrebreidda av den nedre delen av estuaret ligg byen Yuzjne. Estuaret har samband til sjøen via ein farbar kanal som er 3 km lang og 14 meter djup.
Kjelder
''
Hpakant kommune
Hpakant er ein kommune i Myanmar. Han ligg i Mohnyin-distriktet i delstaten Kachin, nord i landet 700 km nord for hovudstaden Naypyidaw. Innbuartalet i kommunen var 331,708 ved folketellinga i 2014.
Ordførarar i Dalsfjord kommune
Dette er eit oversyn over ordførarar i Dalsfjord kommune. Dalsfjord på Sunnmøre var sjølvstendig kommune mellom 1924 og 1963.
Guberlia
Guberlia (russisk Губерля) er ei elv i Orenburg oblast i Russland og ei av sideelvane til Ural frå høgre. Elva er 110 km lang og har ei middelvassføring på 6,3 m³/s.
Guberlia spring ut frå Sarinskogo-platået, mellom landsbyane Poim og Onoprienovka, 6 km ovanfor landsbyen Karagaj-Pokrovka, i ei høgd på 480 meter over havet. Elva munnar ut i Ural nær landsbyen Kazatsjia Guberlia på 165 meter over havet.
Tom Walkinshaw
Tom Walkinshaw  er ein tidlegare skotsk motorsportutøvar som vart ETCC-meister i 1984. Han stifta Tom Walkinshaw Racing (TWR) i 1976. I 1991 vart Walkinshaw hyra som Engineering Director av Benetton Formula Ltd., som vart konstruktørmeister i 1994. Walkinshaw har og vore stallsjef for Arrows.
Vitskap i 2008
Vitskapsåret 2008 er ei oversikt over hendingar, prisvinnarar, fødde og døde personar tilknytte vitskap i 2008.
679 Pax
679 Pax er ein hovudbelteasteroide. Han blei oppdaga den 28. januar 1909 av August Kopff ifrå Landessternwarte Heidelberg-Königstuhl.
Fylkesveg 559
Fylkesveg 559 (Fv559) går mellom Fjell sentrum og Møvik i Fjell kommune. Veglengda er 4,2 km.
Før 1. januar 2010 var vegen riksveg, etter at forvaltingsreformen trod i kraft har han status som fylkesveg.
Waimakariri District
Waimakariri District er eit distrikt på austkysten til Sørøya på New Zealand, nord i regionen Canterbury. Det ligg nord for Christchurch og elva Waimakariri River og er ein del av regionen Canterbury. Maorinamnet tyder «kald elv».
Distriktet vart oppretta i 1989 og har ei flatevidde på 2 218,72 km². Det strekkjer seg frå Pegasus Bay i aust til Puketeraki Range i vest. I nord grensar det til Hurunui District. Ved folketeljinga i 2006 var folketalet 42 834, ein auke på 16,08% frå 2001 og 32,42% frå 1996. Dei viktigaste byane er Kaiapoi og Rangiora, i tillegg Woodend og Oxford. Andre mindre busetnadar i Waimakariri District er Swannanoa, Cust, Ohoka, Waikuku, Sefton og Loburn. Ein ny busetnad, Pegasus, er under utvikling.
Magnus Haglund
Magnus Haglund er ein svensk fotballtrenar og tidlegare målvakt Han trenar i dag.
Som spelar nådde han ikkje lengre enn som tredjekeeper i Halmstads BK. Som trenar har han vore ansvarleg for Stafsinge IF, Laholms FK og IF Elfsborg, der han leia klubben til det første gullet deira i Allsvenskan på 45 år. Den 23. november 2011 vart han offisielt lansert som den nye trenaren til LSK, med ein to-årskontrakt som gjekk frå januar 2012.
Hjelmelandsvågen
Hjelmelandsvågen er ein tettstad i Hjelmeland kommune i Ryfylke. Staden er administrasjonsstad for kommunen.
Ájos Konstandínos i Fthiótida
Ájos Konstandínos (gresk Άγιος Κωνσταντίνος) er ein distriktsby og ein tidlegare kommune i periferieininga Fthiótida i Sentral-Hellas i Hellas. Ájos Konstandínos inngår frå 2011 som ei kommunaleining i kommunen Mólos-Ájos Konstandínos.
Ved folketeljinga i 2011 hadde kommunaleininga Ájos Konstandínos 3 183 innbyggjarar, medan tettstaden med same namn hadde 2 471 innbyggjarar.
Silhår
Silhår er eit filter for siling av mjølk. Det er laga av kurumpehår. Silhåret vart lagt over holet i botnen av tresilen. Når mjølka rann gjennom det, filtrerte ein vekk fluger, hår og anna rusk.
Når ein laga silhår klipte ein håret av kurumpa før kyrne vart innsett om hausten. Då var håra på det reinaste. Det avklipte håret vart vaska og kokt. Når ein laga sjølve filteret kunne ein bruke nålebindingsteknikk, etter at kuhåret var spunne i ein tjukk tråd.
Bruken av silhåret vart avløyst av silklut og silvatt.
Tuaregar
Tuaregane er eit folk som lever i store delar av Nord-Afrika.
Historie
Opphavleg var tuaregene eit berbisk nomadefolk som utvandra frå det nordlege Afrika (truleg Libya) til Sahel-området på 400-talet e.Kr. Det opphavlege tuaregfolket har gjennom hundreåra blanda seg med andre afrikanske folkeslag, og i dag er det meir rimeleg å oppfatte tuaregane som ei språkgruppe enn som eit eige folk. Dei fleste tuaregar er muslimar.
Tuaregane var tradisjonelt eit omvandrande gjetarfolk, men er no snarare eit folk med faste busettingar. Dei held kyr og geiter, dyr som har føresetnader for å livnære seg i det karrige landskapet rett sør for Sahara-ørkenen. Folk i dette området har av FN vore rekna blant dei fattigaste på jorda.
Alt i alt tel tuaregane om lag 1,25 millionar, av desse har om lag 700 000 tilhald i Niger, om lag 350 000 i Mali og om lag 140 000 i Burkina Faso. Resten, om lag 60 000, er stort sett fordelte på Algerie, Tunisia, Libya og Nigeria.
Tuaregspråk
Det folket vi i dag kallar tuaregar, snakkar eit språk som blir kalla tamasheq, og som er ein av fem grunnleggande dialektar i den berbiske språkgruppa. Tamasheq har fire dialektar, ein nordleg og tre sørlege. Den nordlege blir tala av tuaregar i Algerie, Tunisia og Libya, mens dei sørlege blir tala av tuaregar i Mali, Niger, Burkina Faso og Nigeria. Skriftsystemet til tuaregane blir kalla tifinagh.
Ordet «tuareg» kan komme av den beduinske uttalen av det arabiske ordet «tawariq» (eintall tarqi), som tyder «forlaten av Gud». Tuaregane bruker ikkje ordet om seg sjølve, men kallar seg anten «imouhar/imuhagh/imashaghen» eller «kel tamasheq/tamajaq». Det førstnemnde tyder «dei frie», det sistnemnde «dei som taler tamasheq». Av og til kan ein også høyre tuaregar bli omtala som «tamust», som tyder «nasjonen».
Ørkenens gull
Tuaregane er kjende for sine kamelkaravanar i Sahara-ørkenen, der dei i mange århundre har transportert «ørkenens gull» - salt - frå dei fjerne og utilgjengelege saltgruvene i Sahara til meir tilgjengelege handelssentra. Etniske tuaregar grunnla byen Timbuktu i Mali omkring år 1100 e.Kr. Byen blei eit slags senter for tuaregane sine saltkaravanar og for deira handel med gull og slavar. Enno i dag kan ein oppleve tuaregane sine saltkaravaner i Sahara.
Skikkar
Jamvel om dei fleste tuaregar er muslimar, har dei halde på mange av skikkane og rituala frå førislamsk tid. Samfunnet er bygd opp hierarkisk. Det finst adelege og vasallar, tidlegare også slavar (iklan: ofte svarte afrikanarar dei hadde tatt til fange). Men denne tradisjonelle sosiale lagdelinga er i gradvis oppløysing. Slektskapssystemet er matrilineært.
Hos tuaregane er det mennene som bruker ansiktsslør (turban), noko som elles er svært framandt for islamsk sedvane. Det dreier seg om å dekke til munnen, ettersom kroppsopningar blir oppfatta som ureine, og om å verne seg mot vonde ånder, men like mykje om vern mot sterk vind og flygesand.
Kvinnene sine ansikt er ikkje tildekte, men i nærvære av menn av høg rang (t.d. svigerfaren) kan dei dekke til munnen med ein liten duk. Kvinnene nyt stor respekt og har nærmast full fridom til å gjere som dei vil.
Det blå folket
Tuaregane er blitt kalla «det blå folket» fordi fargestoffet i dei tradisjonelle indigofarga klesdraktene deira smitta over på huda og farga ho blå. I dag blir den tradisjonelle indigofarga turbanen mest brukt ved spesielle høve, mens tuaregane til dagleg brukar klede i mange forskjellige fargar.
Tuaregopprøret
Diktatur, tørke og hungersnaud førte i 1988 til at tuaregane i Mali gjorde masseopprør. Det leidde til at titusenvis av tuaregar måtte flykte frå landet i byrjinga av 1990-åra. Det blei slutta fred i 1996, og i 1997 var dei fleste flyktningane anten vendt tilbake eller i ferd med å gjere det. Eit nytt og demokratisk styre var då på plass, der både tuaregar og andre stammefolk hadde fått langt større medråderett. Men tørken og hungersnauda har halde fram på 2000-talet, noko som førte til at dei såkalla G8-landa i 2005 vedtok å ettergi utanlandsgjeld for ei rekkje av dei fattigaste landa i verda, m.a. Mali.
Vest-Transdanubia
Vest-Transdanubia (ungarsk Nyugat-Dunántúl) er ein region i Ungarn. Han inneheld fylka Zala, Vas og Győr-Moson-Sopron
Mastergrad
Mastergrad er ein grad innan høgare utdanning, med ei normert studietid på minst fem år. Fram til den norske kvalitetsreforma i 2003 vart nemninga lite brukt ved dei norske universiteta, men no har mange av dei tidlegare gradene (til dømes cand.mag og (sivil-) ingeniør vorte erstatta av Bachelor og Master, som er internasjonalt anerkjende. Ein kan nå denne graden både ved høgskular og universitet i Noreg.
Ein kan få mastergrad anten gjennom ein studiemodell på 3 år (Bachelorgrad) eller direkte ved ei 5-årig høgare utdanning. Normalt sett er ein mastergrad sett saman av 300 studiepoeng. På engelsk vert tittelen Master of Arts (MA) for humanistiske og samfunnsvitskaplege fag, og Master of Science (MSc) for teknologiske fag.
Sjå òg
Maîtrise Master (academische graad)
Valdas Adamkus
Valdas Adamkus er ein litauisk politikar og var president i Litauen i to periodar, frå 1998 til 2003 og frå 2004 til 2009. Den andre presidentperioden hans begynte 12. juli 2004, etter at han fekk 52 % av røystene i andre valomgang ved presidentvalet i juni same år.
Adamkus var fødd i Kaunas. Han flykta frå Litauen etter den andre verdskrigen og budde i USA frå 1949 til 1997. I USA var han republikanar. Han stilte til val ved presidentvalet i Litauen i 1998 og vann, som uavhengig kandidat. I 2003 vart han slått av Rolandas Paksas, men då han vart avsett året etter vann Adamkus det nye presidentvalet i juni 2004.
Adamkus vart i 1998 tildelt storkors av St. Olavs Orden.
Verdsmeisterskapen i skiskyting
Verdsmeisterskapen i skiskyting vert arrangert kvart år, utanom dei åra det er vinter-OL. Øvingane dei siste åra har vore individuelt (20 km for menn, 15 km for kvinner), sprint (10 km for menn, 7,5 km for kvinner), jaktstart med utgangspunkt i resultatet frå individuelt (12,5 km for menn, 10 km for kvinner), fellesstart (15 km for menn, 12,5 km for kvinner) og stafett (4 x 7,5 km for menn, 4 x 6 km for kvinner).
Hjartemuskelen
Hjartemuskelen eller myokard (frå gresk mys «muskel» og kardia «hjarte») er muskelen i hjartet. Inn mot blodet er det kledd med eit cellelag kalla endokard, danna av spesialiserte endotel-cellar. På yttersida er myokard dekt av perikard, ein pose av bindevev.
Verdsmeisterskapen i skiskyting
Den første VM i skiskyting vart arrangert i 1958, med ei (offisiell) individuell øving og ein (uoffisiell) stafett for menn. Sidan den gong har talet på øvingar auka monaleg. Frå og med 1984 fekk kvinnene sitt eige VM, og frå og med 1989 har begge kjønn delteke i felles verdsmeisterskap.
Hjartemuskelen
Muskelcellane i myokard er unike i det at dei kan trekke seg saman spontant, og kan leia straum som nervecellar.
Verdsmeisterskapen i skiskyting
VM-arrangørar
Verdsmeisterskapen blir arrangert i februar eller mars. Enkelte år har det vore naudsynt å halda delar av meisterskapen på ein annan arena enn hovudarenaen, på grunn av ver- eller snøtilhøva. Det vert aldri halde fullstendige VM i OL-sesongar.
10 km sprint
Øvinga vart arrangert fyrste gongen i 1974.
12,5 km jaktstart
Øvinga vart arrangert fyrste gongen i 1997.
Fellesstart (15 km)
Øvinga vart arrangert fyrste gongen i 1999.
Stafett (4 x 7,5 km)
Øvinga vart arrangert fyrste gongen 1965. I åra før 1965 vart det delt ut lagmedaljar basert på samanlagttida til dei tre beste løparane frå dei enkelte landa.
Lag
Denne øvinga vart arrangert frå 1989 til 1998.
15 km normalprogram
Denne øvinga vart første gong arrangert i 1984. Til og med 1988 var distansen 10 km.
7,5 km sprint
Denne øvinga vart første gong arrangert i 1984. Til og med 1988 var distansen 5 km.
10 km jaktstart
Denne øvinga vart første gong arrangert i 1997.
Fellesstart, 12,5 km
Denne øvinga vart første gong arrangert i 1999.
Stafett (4 x 6 km)
Denne øvinga vart første gong arrangert i 1984. Til og med 1991 gjekk ein 3 x 5 km. I 2004 vart etappelengda endra frå 7,5 km til 6 km.
Fond du Lac County i Wisconsin
Fond du Lac County er eit fylke (engelsk county) i delstaten Wisconsin i USA. Det administrative senteret er Fond du Lac.
Folkesetnad
Ved folketeljinga i 2000 var det 97 296 innbyggjarar, 36 931 hushald og 25 482 familiar i fylket. Folketettleiken var 52 innbyggjarar per km². Tabellen under viser utviklinga av folketalet frå 1900 til 2000:
Sør-Dakota
Sør-Dakota er ein delstat i USA. Hovudstaden er Pierre, men den største byen er Sioux Falls.
I Sør-Dakota ligg Mount Rushmore, fjellet der likskapen til fleire amerikanske statsmenn er hogne ut.
Historie
Sør-Dakota blei godkjend som eigen stat i ein lov vedteken den 22. februar 1889, saman med Nord-Dakota, Montana og Washington. Dei to Dakotaene blei formelt innlemma i USA av president Benjamin Harrison den 22. november same året. På grunn av mykje kiving mellom nord og sør, sørgde presidenten for å stokka om papira deira slik at ein ikkje skulle finna ut kva stat som var blitt innlemma først.
Innbyggjarar
Dei første franske og andre europeiske oppdagarane i området møtte fleire innfødde folkegrupper, til dømes omahaene og arikaraene, men ved byrjinga av 1800-talet var siouxfolk (dakota, lakota og nakota) dei dominerande gruppene.
I dag er staten dominert av kvite, 88 % definerte seg som dette i folketeljinga i 2003. Samstundes har staten den største konsentrasjonen av folk som definerer seg som urfolk i fastlands-USA, 8,3 %. Heile 40,7 % av innbyggjarane stammer frå tyskarar og 15,3 % frå nordmenn. Dette er dei to største «avstammingsgruppene» i Sør-Dakota, med irar, indianarar og engelskmenn som følgjer.
Vitskap i 2009
Vitskapsåret 2009 er ei oversikt over hendingar, prisvinnarar, fødde og døde personar tilknytte vitskap i 2009.
680 Genoveva
680 Genoveva er ein hovudbelteasteroide. Han blei oppdaga den 22. april 1909 av August Kopff ifrå Landessternwarte Heidelberg-Königstuhl.
Hjarteattakk
Hjarteattakk eller hjarteinfarkt (lat. infarctus cordis) er ein sjukdomstilstand som oppstår når ein får ei forstyrring på blodforsyninga til delar av hjartet, oftast frå ein blodpropp. Dette fører til oksygenmangel og kan skada hjartet.
Orelva
Or (russisk Орь) er ei elv i Orenburg oblast i Russland og Aktobe oblast i Kasakhstan og ei av sideelvane til Ural frå venstre. Elva er 332 km lang og har eit nedslagsfelt på.
Elva oppstår der elvane Sjijli og Terisbutak renn saman. Desse har utspring på vestsida av Mugodzjarhøgdene. Or munnar ut i Ural ved byen Orsk. Mesteparten av vassføringa er frå snøsmelting. Middelvassføringen 61 km frå munningen er 21,3 m³/sek. Vårflaumen varer frå april til midten av mai. Resten av året er vassføringa særs låg. Elva frys til i andre halvdel av oktober, og er islagt til månadsskiftet mars/april. Elva vert nytta til irrigasjon og vassforsyning.
Vitskap i 2010
Vitskapsåret 2010 er ei oversikt over hendingar, prisvinnarar, fødde og døde personar tilknytte vitskap i 2010.
681 Gorgo
681 Gorgo er ein hovudbelteasteroide. Han blei oppdaga den 13. mai 1909 av August Kopff ifrå Landessternwarte Heidelberg-Königstuhl.
Jarosław Kaczyński
Jarosław Aleksander Kaczyński  er ein polsk politikar, og var statsminister i Polen frå 14. juli 2006 til 16. november 2007. Han representerer det konservative partiet Prawo i Sprawiedliwość (Lov og rettferd). Han er tvillingbror til presidenten, Lech Kaczyński.
Gore på New Zealand
Gore er eit distrikt og ein by i regionen Southland på Sørøya på New Zealand.
Geografi
Gore District har ei flatevidd på 1 251,62 km² og eit folketal på 12 250.
Byen Gore ligg 64 km nordaust for Invercargill og 70 km vest for Balclutha —Dunedin og Invercargill er dei næraste byane. I juni 2009 var det estimerte innbyggjartalet i det urbane området 9 740, det nest største av byane i Southland. Gore er ein tenesteby for dei omliggjande landbrukssamfunna.
Byen er delt av elva Mataura River i Gore og East Gore, storparten av byen ligg vest for elva. Jarnvegslinja Main South Line frå Dunedin til Invercargill går gjennom byen, men det var slutt på passasjertrafikken i 2003. Gore var ein gong eit travelt jarnvegsknutepunkt; Waimea Plains Railway gjekk vestover til knutepunktet med Kingston Branch i Lumsden, medan Waikaka Branch gjekk saman med Main South Line i McNab.
I newzealandsk folklore er Gore kjent som opphavsstaden til Hokonui heimebrent. Heilt frå 1830-talet, og særleg under den 50-årige regionale forbodstida frå 1903, hadde området Hokonui Hills, vest for byen, eit rykte på seg at det vart produsert ulovleg alkohol her.
Historie
Før europearar busette seg i det området som no er Gore, var dette ein ferdselsveg som vart bruka av reisande maoriar. Tuturau, nær dagens Mataura, var den næraste maoribusetnaden. I 1836 slo sørlege maoriar attende eit raid frå nord, og dette skapte tilstrekkeleg tryggleik i området til at europearar kjøpte seg land og busette seg her. Midt på 1850-talet hadde større område i omlandet vorte gjort om til sauebeite.
For å koma seg over Mataura River var det naudsynt og finna ein lang vadestad (engelsk: ford); denne staden vart følgjeleg kalla «the Long Ford», eller Longford. I 1862 vart nokre få seksjonar i byen oppmålte på vestbreidda til elva, og Longford fekk namnet Gore som ei hylling til Sir Thomas Gore Browne, ein av dei tidlege guvernørane på New Zealand. Ein av dei første bygningane var Long Ford House, eit overnattingshus, opna av ein lokal sagbrukseigar, Daniel Morton
Grunnlegging
I 1879 starta utgjevinga av avisa Ensign i byen, og i 1887 kom rivalen Standard.
Gore vert borough
I 1885 fekk Gore status som borough, og i 1890 vart Gordon, som no vanlegvis vart omtala som East Gore, slått saman med Gore I 1905 var folketalet i byen vakse til 2 354, samanlikna med 1 618 i 1891.
Etableringa av Gore Electric Light & Power Syndicate førte til at Gore vart den tredje byen på New Zealand som fekk elektrisk straum, då det vart installert ein generator i 1894.
Etter den andre verdskrigen og fram til 1976 førte høge prisar på landbruksprodukt til oppgangstider i Gore, og folketalet voks frå 5 000 i 1945 til 9 000 i 1976. Ut på 1960-talet vart det sagt at Gore var byen med mest vareomsetjing per innbyggjar på heile New Zealand.
Nedgangstider
Landbrukssektoren gjekk inn i dårlegare tider etter 1976, og dette førte til nedgang i folketalet. Etter 2000 har velstanden på nytt auka, etter at ei rekkje gardsbruk i området er omgjorde til mjølkeproduksjon, og har gode innkomer på grunn av aukande prisar på meieriprodukt.
Landemerke og kjenneteikn
Byen er godt kjend i samband med Country and Western music, og den årlege New Zealand country music awards har vore skipa til her dei siste 36 åra. Gore har venskapsbysamband med Tamworth i New South Wales, «'Countryhovudstaden' i Australia».
Dei seinare åra har Gore også fått eit namn som eit senter for visuell kunst på Sørøya. Ei større testamentarisk gåve frå dr. John Money til kunstgalleriet Eastern Southland Art Gallery i byen, har etterlate dette med ein av dei beste samlingane med etnisk kunst i landet, ikkje berre frå New Zealand, men òg frå andre verdsdelar. Dette er sett opp mot ei imponerande samling av moderne newzealandsk arbeid, inkludert fleire kjende verk av maorikunstnaren Ralph Hotere.
Den tidlegare presbyterianske kyrkja i East Gore er ei av dei to attståande kyrkjebygga som vart teikna av arkitekten Robert Lawson. Kyrkja vart bygd i 1881, men hovudbygningen vert no brukt som teater- og førelesingssal, og hallen, som vart bygd seinare, er gjort om til studio og husvære for omreisande kunstnarar. Her står òg møblane frå den kongelege suiten som vart gjort i stand under vitjinga til dronning Elizabeth II av Storbritannia i Southland i 1954.
Fylkesveg 561
Fylkesveg 561 (Fv561) går mellom Storavatnet i Fjell og Skjold i Øygarden. Veglengda er 36,1 km.
Kulelyn
Sjølv om eksistensen av kulelyn er omstridt, kjem det innimellom inn vitneobservasjonar og bilete av kulelyn. Desse kan vere falske, men kulelyn har vore omtalt i alle tider. Dessutan vert dei observert sjeldan og spreidd. Viss kulelyn berre er oppspinn burde det vere stor variasjon i kor ofte dei vert observert avhengig av om kulelyn er på «moten» eller ikkje. Dette ser derimot ikkje ut til å vere tilfelle. I Noreg vert kulelyn oftast observert på Sørlandet, og nokon meiner at naturfenomenet i Hessdalen òg kan vere kulelyn.
Rapportar
Ein trudde tidlegare at elektrostatiske utladingar i form av kulelyn var svært sjeldne, men undersøkingar i USA har vist at eit par prosent av folkesetnaden der meiner har sett fenomenet.
Det finst svært få bilete av kulelyn og skildringane frå augevitne kan variere mykje. Mange av forteljingane om eigenskapane til observerte kulelyn motseier ofte kvarandre, og det er mogeleg at det dreier seg om fleire fenomen som feilaktig er plassert inn under det same fenomenet. Det er òg mogeleg at nokre av bileta er falske.
Kulelyn ser i følgje vitne ut til å sveve i lufta og er utforma som ei kule. Forma har vore skildra som ein sfære, eggeforma, tåreforma, eller stavforma. Mange er raude og gule i fargar, av og til gjennomsiktig, og av og til med trådar eller gnistar som stråler ut. Andre fargar som blå og kvit er òg rapportert.
Av og til vert utladinga skildra som at den vert trekt mot visse lekamar, og at dei av og til flyttar seg rundt tilfeldig. Etter nokre sekund forsvinn utladinga, spreiar seg til alle kantar, vert absorbert av noko, eller eksploderer (men dette er meir sjeldan).
Pilotar under Andre verdskrig skildra eit uvanleg fenomen, der kulelyn kan vere forklaringa. Pilotane såg små lysande kuler som følgde etter bombeflya, og fauk ved sida av vengespissen. Pilotane på den tida kalla fenomenet «foo fighters», fordi dei trudde lysa kom frå fiendtlege fly. Det finst òg andre teoriar på kva dette kan ha vore. Andre forteljingar fortel om kulelyn over komfyrar og kjøkenvaskar av metall eller langs midtgangen på fly.
Laboratorieeksperiment
Ein har prøvd i årevis å produsere kulelyn i laboratorium, men det er fleire fenomen som kan likne kulelyn utan å vere det. Dei mest kjende er lysande sfærar frå energirike bogar mellom metallelektrodar. Slike bogar bles ut små dropar av smelta metall som er varma til ekstremt høge temperaturar. Fordi dei har så høgt varmeinnhald, vil desse dropane fortsette å lyse fleire sekund etter dei har landa på ei overflate, og den fysiske forma deira kan få dei til å rulle medan dei framleis skin. Dei liknar derfor på kulelyn før dei vert avkjølt. Dette er same fenomenet som ein kan sjå frå sveisesprut.
Enkelte laboratorium hevdar dei har klart å produsere kulelyn, men det finst ingen klare prov på at fenomenet som var produsert er det same som kulelyn. Den naturlege førekomsten er vanskeleg å dokumentere nøyaktig, og derfor er det mange forskarar som reiser tvil om kulelyn i det heile tatt eksisterer.
I juni 2006 klarte forskarar ved Max-Planck-Institut für Plasmaphysik i Tyskland å produsere eit fenomen med eit relativt enkelt vasstankeksperiment. Eksperimentet innehaldt to elektrodar i ein liten tank med saltvatn, der den eine elektroden var dekt av eit leirrøyr. Stor straum på over 60 ampere vart sendt gjennom vatnet i 150 millisekund, og fordampa vatnet inne i leirrøyret. Dette førte til ei plasmakule i tanken som varte 0,3 sekund. Sjølv om plasmakula skein med eit skarpt lys var den forholdsvis kald, om lag som eit neonrøyr.
Analyse
Eit tidleg forsøk på å forklare kulelyn vart gjort av Nikola Tesla i 1904.
Det er vanskeleg å forklare korleis eit kulelyn om lag kan sveve stille i lufta. Ein populær hypotese er at kulelyn er bygd opp av ionisert plasma som er heldt saman av eit eigenprodusert magnetisk felt, ein plasmoide. Denne hypotesen er i utgangspunktet ikkje haldbar. Viss gassen er ionisert, og i nær termodynamisk likevekt må den vere svært varm. Sidan trykket òg må vere i likevekt med den omliggande lufta vil den vere mykje lettare enn lufta og dermed sveve raskt oppover. Magnetiske felt rundt plasmoiden kan ikkje redusere denne oppdrifta. I tillegg kan ikkje varm plasma vare særleg lenge på grunn av rekombinasjon og varmekonduksjon.
Det finst kanskje enkelte uvanlege former for plasma som reglane over ikkje gjeld for. T.d. kan ein danne plasma av negative og positive ion, i staden for elektron og positive ion. I dette tilfellet kan rekombinasjonen skje seint, sjølv i temperaturen til omgivnadane. Ein slik teori involverer ladd hydrogen og negativt ladd nitritt (NO2–) og nitrat (NO3–). I denne teorien spelar iona ei viktig rolle i kondensasjonen av vassdropar.
Enkelte forskarar meiner at kulelyn har fleire eigenskapar enn ein tidlegare har trudd. Japanske forskarar har rapportert at kulelyn kan oppstå i fint vêr og ikkje i samband med torevêr. Diameteren skal visstnok vanlegvis vere om lag 20-30 cm, men av og til opp til eit par meter. Kulelyn kan dele seg opp og slå seg saman igjen, og kan innehalde stor mekanisk energi som kan grave ut grøfter og hol i bakken.
Mólos
Mólos (gresk Μώλος) er ein distriktsby og ein tidlegare kommune i periferieininga Fthiótida i Sentral-Hellas i Hellas. Mólos inngår frå 2011 som ei kommunaleining i kommunen Mólos-Ájos Konstandínos.
Ved folketeljinga i 2011 hadde kommunaleininga Mólos 4 179 innbyggjarar, medan tettstaden med same namn hadde 1 974 innbyggjarar.
Boliyan
Boliyan (eintal boli) er vers av rimande kuplettar som tradisjonelt er blitt sungne i Panjab. Dei har mellom anna vore brukt som akkompagnement til dansar som bhangra og giddha.
Former
Ei tradisjonell form dei kan ha er som rop og svar, der ein songar byrjar og ein eller fleire andre syng eit svar. Ved dans kan førstesongaren mima til teksten med gester og dei andre dansarane kan dansa og synga ei refreng til svar.
Boliyan kan vera improviserte eller faste tekstar. Teksten i boliyan kan ta for seg nyheiter, arbeidsoppgåver, avlingar og uår, bryllaup og fødslar, livshendingar eller krig. Dei kan spenna frå andelege til grove, uærbødige tekstar.
Ein kan skilja mellomnikian boliyan ('kort, liten') og lambian boliyan ('lang'). Nikian boliyan er danna av to setningar knytte til giddha; den første setningen byrjar og den andre endar songen. Lambian boliyan uttrykkjer ei kjede eller flaum av kjensler, ofte overdrivne.
Boliyan har også fått ei rolle i filmar, ofte som duettar sungne av ein mann og ei kvinne. Panjabifilmen Yaari Jaat  Da frå 1984 inneheld til dømes songen «Gur Naal Ishq mitha» framført av  Vinod  Sehgal  og Savita  Sathi.
I utvandrarmiljø er stilen og strukturen til teksten og musikken ofte endra og omforma. «Gur Naal Ishq mitha» finst til dømes i remiksa versjonar.
Nyre
Primatar, som menneske høyrer til, har to nyrer som ligg på kvar side av ryggraden, ved bakre bukvegg. Ei menneskenyre veg rundt 125-150 gram.
Anatomi
[[fil:Kidney PioM.png|mini|venstre|Oppbygginga av ei nyre. 1:Nyrepyramide
4:Nyrevene
13:Nefron
]]
Nyrevevet består av to vevslag. Ytst ligg den raudbrune nyreborken (cortex renalis), medan den gulaktige nyremergen (medulla renalis) innanfor omgjev eit holrom kalla nyresinus (sinus renalis). I nyreborken ligg filtreringsapparatet til nyrene. Nyremergen, som er delt i 7-11, mest vanleg 8 kjegleforma vevsdelar, består av samlerøyr som leier urinen ut i nyrebekkenet. Det sit på den konkave delen av nyra, der ein også finn nyrearterien og nyrevenen. På denne staden er det også mykje laust feittvev.
Sjølve filtreringa skjer i medulla, nyrepyramidane, som inneheld rundt éin million blodrensande einingar kalla nefronar. Kvart døgn går det rundt 1 200 liter blod gjennom menneskenyrene. Viss nyrene sluttar å verka, vil avfallsstoffa samla seg opp og føra til urinforgifting.
Samaraelva i Russland
Samara (russisk Сама́ра) er ei elv i Orenburg og Samara oblast i Russland og ei av sideelvane til Volga frå venstre. Elva er 594 km lang og har eit nedslagsfelt på. Elva har ei middelvassføring på 50 m³/s.
Elva har utspring på nordsida av Obsjtsjij Syrt-høgdene, og munnar ut i Volga ved byen Samara.
Dei største sideelvane er Bolsjoj Kinel, Borovka og Buzuluk.
Bivoks
Bivoks er ein middels hard, gulfarga voks som blir laga av honningbier. Biene lager voksen ved å silja han ut frå kjertlar, og bruker han til å byggja opp cellene i bikuben, men han har også lenge vore i bruk av menneske. Voksen har eit smeltepunkt i området 62–65 °C.
Ein vinn ut bivoks gjennom å smelta cellene etter at honningen er blitt slyngd ut av dei. Voksen har ei honningliknande lukt og ein svak, karakteristisk smak. Voksen består hovudsakleg av myricylpalmitat, cerotinsyre og esterane til denne, i tillegg til nokre høgtsmeltande alkanar.
Bruksområde for bivoks er mellom amma i bonemasse, lêrbehandling, framstilling av vokspapir, litografi og til fleire andre tekniske føremål. Voksen blir ofte bleika, til dømes ved innvieknad av sollys eller av kjemiske oksidasjonsmiddel. Den bleikte voksen liknar den ubleikte i dei fleste eigenskapane, men har mindre utprega lukt og smak. Han blir noko brukt i salver og kosmetikk og i spesielle lys, særleg kyrkjelys. Bivoks er tradisjonelt kjend som cera flava og den bleika er kjend som cera alba.
Out of Tears
«Out of Tears» er ein song av the Rolling Stones på albumet Voodoo Lounge frå 1994.
Songen er ein ballade tilskriven Mick Jagger og Keith Richards, men er stort sett skriven av Jagger. Songen vart skriven på eit piano heime hos Ronnie Wood og har ei noko trist stemning. Jagger fortalte sidan at han fekk ei anna stemning og melodistruktur då han spelte songen på piano i staden for gitar
Innspeling og utgjeving
Innspelinga starta i juli og august i heimestudioet til Wood i Irland, og seinare i Sandymount Studios og A&M Recording Studios i Los Angeles. Songen er med Jagger på solovokal og akustisk gitar, Wood og Richards på elektrisk gitar, med Wood på solo, trommer av Charlie Watts; bass av Darryl Jones; piano av Chuck Leavell, orgel av Benmont Tench og perkusjon av Lenny Castro. Strykearrangementet er laga av David Campbell.
Songen var den tredje singelen frå Voodoo Lounge og nådde 60. plass i USA og 36. plass i Storbritannia.
Riksveg 562
Riksveg 562 (Rv562) går mellom Nøstetorget og hurtigbåtterminalen i Bergen.
Før 1. januar 2010 var fylkesveg 562 del av vegen. Per oktober 2013 var vegen vorte kommunal veg Kv4915 i Bergen.
682 Hagar
682 Hagar er ein hovudbelteasteroide. Han blei oppdaga den 17. juni 1909 av August Kopff ifrå Landessternwarte Heidelberg-Königstuhl.
Limnologi
Limnologi (frå gresk Λίμνη limnee, "innsjø"; og λόγος, logos, "læra"),er studiar av innlandsvatn (både saltvatn og ferskvatn), med hovudvekt på innsjøar, tjern og elvar (både naturlege og kunstige). Studiane omfattar kjemiske, biologiske og hydrologiske emne. I tillegg er kvartærgeologi relevant for utforminga av vassvegar og basseng.
Fagfeltet vart etablert av François-Alphonse Forel (1841-1912). Limnologi har tradisjonelt nært slektskap med hydrobiologi.
Omgrepet limnisk syner til det som gjeld innsjøar og ferskvatn, medan limnetisk syner til noko som lever i eller stammar frå ein innsjø.
Puls
Innanfor medisinen er puls bankinga ein kan kjenna i pulsårer (arteriar). Dette er trykkbølgjen frå hjartet som trekkjer seg saman.
Trykkbølgjen forplantar seg rundt i blodkara og utvidar dei, det er altså ikkje forflyttinga av blodet ein kjenner. Trykkbølgja er tydelegast nære hjartet, her er òg farten lågast, 3 til 5 m/s. I dei store pulsåregreinene er farten mellom 7 og 10 m/s, i dei små er han mellom 15 og 35 m/s. Bølgjehøgda (amplityden) vert mindre undervegs. Trykkbølgja er meir enn femten gongar raskare enn blodstraumen.
Ordet puls blir òg nytta noko upresist som synonymt med «pulsar i minuttet» eller «pulsfrekvens». Hos friske menneske er dette det same som hjarteslag i minuttet eller hjartefrekvens. Hos nokon, særleg dei med arytmiar, er nokre hjarteslag inneffektive og gjev inga eigentleg pulsbølgje. Desse vil ha lågare pulsfrekvens enn hjartefrekvens. Differansen blir kalla pulsdefisit.
I tillegg til frekvensen vil ein ved ei undersøking òg kjenne på andre kvalitetar, ofte skildra som «bløt» eller «dundrande» puls. Dette er som regel ein funksjon av blodtrykket.
Ein kan kjenne pulsen med fingertuppane, særleg ved rota av tommelfingeren (i arteria radialis). Andre plassar blir òg nytta, ma. fotryggen og sida av halsen.
Hege Frøseth
Hege Kirsti Frøseth er ein norsk tidlegare handballspelar frå Støren. Målvakta vann OL-sølv i 1992 og VM-bronse i 1993.
Frøseth debuterte for Noreg i landskamp mot Frankrike den 5. september 1989. Sommaren 1992 deltok ho i dei olympiske sommarleikane i Barcelona, ei turnering som enda med sølvmedalje etter stort norsk finaletap mot Sør-Korea. I desember 1993 var ho med då Noreg vann 20-19 mot Romania i bronsefinalen under handball-VM 1993 på heimebane. Frøseth spelte 82 landskampar for Noreg.
Merittar
Ho er gift med Stig Inge Bjørnebye.
Sok
Sok (russisk Сок) er ei elv i Samara og Orenburg oblast i Russland og ei av sideelvane til Volga frå venstre. Elva er 364 km lang og har eit nedslagsfelt på. Elva har ei middelvassføring på 33,3 m³/s.
Elva munnar ut i Volga nær Sokolyjfjella ved byen Samara. Den største sideelva hennar er Kondurtsja.
Tuareg
Tuareg er ei gruppe nærskylde språk som tuaregane i det vestlige Sahara snakkar til dagleg. Det høyrer til den berbiske undergruppa av den afroasiatiske språkfamilien. Rundt 700 000 personar i Niger og rundt 300 000 personar i Mali snakkar tuareg; i alt blir desse språka snakka av om lag 1,25 millionar menneske.
Inndeling
Tuaregspråk kan delast inn i fire variantar eller dialektar:
Skriftsystem
Tuareg kan skrivast med det latinske alfabetet, det arabiske alfabetet eller tifinagh. Latinsk skrift er mest utbreidd, og i Mali er det utvikla ein standard for å skrive tuareg med dette alfabetet. Ei modifisert utgåve av denne standarden er i bruk i Burkina Faso, medan det blir nytta ein annan standard i Niger. Det arabiske alfabetet blir nytta mest av muslimske stammar, medan tifanagh for det meste brukast til å skrive magiske formlar.
Den følgande tabellen viser samanhengen mellom ulike system som blir nytta for å skrive tuaregspråk:
Ordførarar i Vartdal
Ordførarar i Vartdal er ei liste over ordførarar i Vartdal frå kommunen vart utskild frå Ulstein i 1895 og fram til han vart slegen saman med Hjørundfjord kommune og Ørsta kommune i 1964. Vartdal er no ein del av Ørsta kommune.
Rapport
Rapport er ein sakprosasjanger som går ut på å gje informasjon eller anna innhald som gjeld eit emne under undersøking. Rapportar er hovudsakleg informative tekstar, men kan òg innehalda overtydande delar i form av forslag og oppmodingar.
Reporting Доклад
Ordførarar i Sande og Rovde
Sande kommune vart oppretta 1. januar 1867 ved utskiljing frå Herøy kommune. Frå denne vart Rovde kommune skild ut 1. januar 1905. Noverande Sande kommune vart oppretta 1. januar 1964 ved at Gurskøy-delen av Rovde kommune og tre gardar i Leikanger sokn i Herøy kommune vart slegne saman att med Sande kommune.
Ordførarar i Rovde 1905-1963
Rovde kommune vart oppretta 1. januar 1905 ved utskiljing frå Sande kommune.
Ordførarar i Sande 1905-1963
Etter kommunedelinga 1. januar 1905 omfatta Sande kommune soknene Gursken, Sande og Åram.
Ordførarar i Sande 1964-
Rovde kommune vart delt 1. januar 1964, slik at Rovdestranda på fastlandet vart lagd til Vanylven kommune medan Dalebygda og Skredestranda på Gurskøya vart lagde til Sande kommune. 1. januar 2002 vart fastlandsdelen av Sande, med Åram, Brandalstranda og Hakallestranda, overført til Vanylven, og Sande har sidan vore ein rein øykommune.
Subterranean Homesick Blues
«Subterranean Homesick Blues» er ein song av Bob Dylan, gjeven ut på albumet hans Bringing It All Back Home i mars 1965. Månaden etter vart songen gjeven ut som singel og vart den første songen til Dylan som gjekk inn på Topp 40-lista i USA, då han nådde 39. plass. Songen var ein av dei første «elektriske» songane Dylan gjorde, og er òg kjend for den innovative musikkvideoen som følgde. Videoen var opphavleg ein del av D.A. Pennebaker-dokumentaren Dont Look Back.
Inspirasjon
«Subterranean Homesick Blues» var ei blanding av Jack Kerouac, Guthrie/Seeger-songen «Taking It Easy» ('mom was in the kitchen preparing to eat/sis was in the pantry looking for some yeast') og Chuck Berry-songen «Too Much Monkey Business».
Den første linja i songen er ein referanse til kodeindestillering og interessa for politikk på denne tida: «Johnny's in the basement mixing up the medicine» ('Johnny er i kjellaren og blandar medisinen'), «I'm on the pavement thinkin' about the Government» ('Eg er på fortauet og tenkjer på regjeringa'). Songen omhandlar òg den veksande konflikten mellom dei vanlege arbeidarane og motrørsla som dukka opp i 1960-åra. Den aukande merksemda rundt narkotikabruk og uroa rundt Vietnamkrigen var begge i ferd med å ta grep om nasjonen og den ordrike teksten til Dylan var tett med hentydningar til element som akkurat hadde dukka opp i ungdomskulturen.